ममता बनर्जी ने राहुल गांधी का उड़ाया मजाक, बताया...
पश्चिम बंगाल की सीएम ममता बनर्जी ने कांग्रेस अध्यक्ष राहुल गांधी पर करारा हमला बोलते हुए उन्हें बच्चा करार दिया है। अपनी सरकार के ऊपर राहुल गांधी की ओर से लगाए गए आरोपों को ममता बनर्जी ने खारिज कर दिया। इस दौरान ममता बनर्जी ने न्यूनतम आय के मामले पर कोई भी टिप्पणी करने से इंकार कर दिया।
ममता बनर्जी ने कहा, ”उन्होंने (राहुल) वही कहा है जो महसूस किया। मैं इस पर कोई टिप्पणी नहीं करना चाहूंगी। वह अभी बच्चे हैं। मैं इस बारे में क्या कहूंगी?”
न्यूनतम आय के राहुल के वादे के बारे में पूछे जाने पर ममता ने कहा, ”उन्होंने (कांग्रेस) एक घोषणा की है और हमारे लिए इस पर टिप्पणी करना उचित नहीं होगा।”
राहुल ने पिछले हफ्ते माल्दा में एक चुनावी रैली में आरोप लगाया था कि पीएम मोदी और तृणमूल कांग्रेस प्रमुख अपने वादों को पूरा करने में नाकाम रहे हैं। उन्होंने यह भी आरोप लगाया था कि बंगाल में कोई बदलाव नहीं हुआ और ममता के कार्यकाल में राज्य में कोई विकास नहीं हुआ।
बता दें कि पश्चिम बंगाल में सभी 7 चरणों में मतदान होंगे। वोटों की गिनती 23 मई को की जाएगी।
Tags: Congress, Election 2019, Loksabha Election 2019, Mamata Banerjee, Mamata Banerjee Attack Rahul Gandhi, Mamata Banerjee Rahul Gandhi, News1India, Rahul Gandhi, TMC